Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 523

b) Szakmai gyakorlat 1/A. Hangszerjáték A főtárgyi hangszerjáték általános követelményei: A jelölt rendelkezzen hangszerén megfelelő repertoárral. Repertoárjának nagy részét legyen képes kotta nélkül is előadni. Tudjon: — a különféle tájegységek népzenéjéből stílusosan idézni, — fejből játszott dallamokból hangnem-, tempó- és ritmusváltozásokkal rögtönözve táncrendet szerkeszteni és azt folyamatosan — tánckíséretként is — eljátszani, — zenei programot, színpadi tánc zenei kíséretét öszszeállítani és előadni, illetve a műsort vezetni, — különféle zenekarokat összeállítani. Legyen a megtanult műsorok előadásában középfokon elvárható előadói tapasztalata. Ismerje hangszerének irodalmát és legkiválóbb előadóit. Legyen képes saját hangszerét karbantartani, és ha szükséges, tudjon egyszerűbb népi hangszereket (pl. nádsíp, egyes idiofon hangszerek, köcsögduda stb.) elkészíteni és megszólaltatni. Ismerje az alapvető népi tánctípusokat, alapfokon tudja eltáncolni azokat. Népi hegedű A jelölt ismerje: — hangszere természetét, történetét és népi vonatkozásait, — a jelentősebb prímások nevét, működési területét, — a régi és új stílusú táncok zenéjének jellemző vonásait, — a tánczenei folyamatok szerkezetét, felépítését, zenei tartalmát, — a nem tánchoz kapcsolódó zenéket (pl. népszokások). Legyen képes mint hegedűs: — természetes, oldott hangszerkezelésre, — tudatosan gyakorolni, — technikáját önállóan továbbfejleszteni, — az alapvonásokat, valamint a különböző vonásnemeket alkalmazni, — dinamikailag árnyalt és kifejező hangképzésre, — a különböző zenék stílusának, valamint saját kézalkatának megfelelő ujjrendek és vonások önálló készítésére, — az adott tánczenére jellemző hangsúlyozás és dinamika tudatos alkalmazására, — a különböző bal kéz díszítések megkülönböztetésére és tudatos alkalmazására, 2001/87. szám — a teljes tánczenei folyamat zenéjének felépítésére, táncszerű eljátszására, — önálló zenekari számok összeállítására, — a tanult dallamokat kontrán kísérni, — a tanultak (tempó, harmonizálás, játékmód) alapján egy ismeretlen táncdallamot a megfelelő népzenei dialektuson, illetve tánctípuson, szokáskereten belül elhelyezni, hallás után megtanulni, illetve lejegyezni. Legyen képes mint prímás: — zenekarát vezetni, — színpadon magabiztosan kiállni és viselkedni, — táncot indítani különböző tempókban, — a megkezdett tempót megtartani, lassítani, illetve gyorsítani, — a táncot befejezni, bárhol „lehúzni”, — egy tánctípuson belül különböző dallamokat összekötni, — a táncfolyamaton belül tánctípust váltani (pl. lassú csárdás, friss csárdás), — muzsikálás közben a zenekarával, a táncossal, illetve színpadi zenészként a közönséggel kapcsolatot teremteni, illetve tartani. Rendelkezzék: — megfelelő technikával, laza kéztartással és könnyed vonókezeléssel, — igényes, fejlett hallással, — biztos memóriával, — biztos tempótartással, ritmusérzékkel, belső ritmussal, periódusérzékkel. Népi brácsa A jelölt ismerje: — hangszere történetét és népi vonatkozásait, — a jelentősebb zenekarokat és zenészegyéniségeket, — a régi és új stílusú táncok zenéjének jellemző vonásait, — a tánczenei folyamatok szerkezetét, felépítését, zenei tartalmát, — az alkalomhoz nem kötött (nem tánczenei) zenéket, szokásokat. Legyen képes: — természetes, oldott hangszerkezelésre, — technikai és zenei szempontból tudatos elemző gyakorlásra, — technikáját önállóan továbbfejleszteni, — az alapvonásokat, valamint a különböző vonásnemeket alkalmazni, — dinamikailag árnyalt és kifejező hangképzésre, — az adott zenére jellemző hangsúlyozás és dinamika tudatos alkalmazására, — a jobb és bal kéz játszómechanizmusának összehangolására, — a teljes tánczenei folyamat táncszerű eljátszására a prímás játéka alapján, — önálló zenekari számok összeállítására, — a tanultak (tempó, harmonizálás, játékmód) alapján egy ismeretlen dallamot a megfelelő népzenei dialektuson, illetve tánctípuson belül elhelyezni, hallás után megtanulni és lejegyezni, — egy ismeretlen dallamot (akár első hallás után) stílushűen, a megfelelő harmóniákkal kísérni, — a prímás játékára állandóan figyelve annak zenei jelzésére (tempóváltás, tánctípusváltás) azonnal reagálni: azaz legyen kellő kamarazenei felkészültsége, — a színpadon magabiztosan mozogni, — a zenekarával, a táncossal, illetve színpadi zenészként a közönséggel kapcsolatot teremteni és tartani muzsikálás közben. Rendelkezzék: — igényes, fejlett hallással (belső hallással is), kontrollálóképességgel, — biztos memóriával, — biztos tempótartással, ritmusérzékkel, fejlett formaérzékkel. Népi nagybőgő, cselló, ütőgardon A jelölt ismerje: — hangszerei történetét, típusait, a hangszer elterjedtségét a magyar nyelvterület különböző vidékein, — legyen ismerete a szomszéd népek hasonló hangszereiről, — hangszerei repertoárját és azoknak jellemző részét, előadói hagyományát a magyar nyelvterület különböző vidékein, és azok jellemző zenei stílusjegyeit, — hangszere irodalmát, a jelentősebb népzenekutatók munkásságát és írásait. Legyen képes: — elemezni a népdalok formai és harmóniai szerkezetét, — zenei és technikai szempontból tudatos elemző gyakorlásra, — technikájának önálló továbbfejlesztésére, — hangszeres népzenei darabok önálló megtanulására és lejegyzésére felvételről, — énekes dallamok megformálására hangszerein, az adott népzenei dialektus stílusának megfelelő hagyományos előadásmódján, — természetes, oldott hangszerkezelésre, — tiszta intonációra, — a hangszín és a hang kialakítására, díszítésére, az autentikus hangzást megközelítő módon, a stílus adta kereteken belül, — népzenei darabok értelmes, tagolt előadására (illetve kíséretére), a ritmus, a hangsúlyok, az összetartozó és elkülönülő hangok helyes megszólaltatására, — több terület népi tánca zenekíséretének eljátszására, — a jobb és bal kéz játszómechanizmusának összehangolására, — a legfontosabb zenei karakterek megjelenítésére, 2001/87. szám — az egyes zenei karaktereknek megfelelően az alapvonások (legato, détaché, martelé, marcato, staccato, pizzicato) alkalmazására, — dinamikailag árnyalt és kifejező hangképzésre, — a dallamok stílusának és karakterének, valamint saját kézalkatának megfelelő ujjrendek és vonások önálló kialakítására és variálására, — életkorának és képességeinek megfelelő zenei anyag autentikus, stílushű, a zenei összefüggéseket visszaadó, értelmesen tagolt, árnyalt és kifejező előadására. Rendelkezzék: — biztos zenei memóriával, — igényes, fejlett hallással, kontrollálóképességgel, — koncentrálóképességgel és szereplési rutinnal, — lapról olvasási készséggel, — művészi szándékú zenei kifejezést lehetővé tevő előadókészséggel, — az adott népzenei dialektus előadói hagyományára épülő rögtönzőkészséggel, néptánckísérő rutinnal, — legyen tisztában a magyar nyelv prozódiájával és annak népzenei vonatkozásaival. Citera A jelölt magas szinten ismerje a magyar népzene egészét, legyen általánosan tájékozott a klasszikus zene területén. A jelölt: — ismerje hangszere múltját és jelenét, helyét a magyar néphagyományban és általában a népzenében, — ismerje a citerazene főbb dialektusterületeit, illetve azon keresztül főbb előadói stílusait, valamint a néphagyomány kiemelkedő citerajátékosait és citerakészítőit, — legyen képes tiszta, stílusos, technikailag megfelelő hangszerjátékra, — ismerje a magyar népzenére jellemző dallamdíszítéseket, tudja megkülönböztetni az énekelt és a különböző hangszeres ornamenseket, és tudja őket helyesen alkalmazni a citerára, — legyen tisztában a magyar népi többszólamúság fogalmával s alkalmazásával hangszerén, — legyen képes kottáról transzponálva játszani és stílusosan improvizálni, — rendelkezzen kellő előadói tapasztalattal, — legyen képes önálló műsor összeállítására és bővítésére, — sajátítsa el hangszere alapvető karbantartási feladatait. A program végén rendelkezzék: — biztos memóriával, — megfelelő repertoárral (tudjon minimum 500—600 dalt, illetve hangszeres darabot — évi 100 kötelezővel számolva), — megfelelő technikai ismeretekkel és stílusismerettel, — valamennyi területről kidolgozott zenei anyaggal (műsorral), — tánckíséreti tapasztalattal, — előadókészséggel (önálló és társas előadói), valamint műsorvezetői készséggel. Tambura (kötelező tárgy citera szakosok számára) A jelölt ismerje: — a hangszertípust, annak fejlődését, elterjedtségét és helyét a magyarországi hangszeres népzenében, — a tambura hangszercsalád tagjait, ezen belül megfelelő szinten sajátítsa el a prímtambura játéktechnikai elemeit, — a tamburazene autentikus forrásanyagát. Mint a népi hangszerjátékban, itt is követelmény az egyes zenei egységek gyors memorizálása, illetve a teljes dallam fejben tartása, valamint az elsajátított anyag kotta nélküli megszólaltatása. A stílus megragadásában alapvető szerepe van a belső hallásnak, amely segít a sztereotip zenei formulák felismerésében és memorizálásában. A jelölt legyen képes: — laza pengetésre, kiegyensúlyozott pergetésre, — könnyed és magabiztos hangszerkezelésre, — különböző hangsorokat, skálákat egy oktáv terjedelemben tisztán és pergőn játszani, — különböző fekvésben (előadni, játszani) díszítés nélküli, régi és új stílusú dallamokat, — más népi hangszerekkel közösen, együttesben játszani. Játékmód: ülő helyzetben. Koboz A jelölt ismerje: — a hangszer múltját, jelenkori használatát, — azokat a népzenei stílusokat, amelyekhez a hangszer kapcsolódik. Legyen képes: — a természetes, stílusos hangszerkezelésre, — a zenei kíséret (hangszer, illetve ének) begyakorolt és improvizáció jellegű megszólaltatására, — technikájának önálló továbbfejlesztésére, — a tiszta intonációra szóló-, illetve akkordjáték esetén, — a jobb és bal kéz játékának összehangolására, — a táncritmusokhoz kapcsolódó különféle pengetéstechnikák alkalmazására. Rendelkezzék: — a stílusos játékhoz szükséges technikai ismeretekkel, improvizációs készséggel, előadókészséggel és stílusismerettel, — igényes, fejlett hallással, kontrollálóképességgel, — biztos memóriával, — koncentrálóképességgel és szereplési rutinnal. Tekerő A jelölt ismerje: — hangszere múltját itthon és Európában, 2001/87. szám — hangszere repertoárját, és a dallamanyag előadói hagyományát, — a magyar népzenei dialektusterületeket, azon belül hangszere előfordulását a nyelvterületen belül, — a magyar népzene stílusait és az egyes stílusok jellemző zenei vonásait, — hangszere irodalmát, jelentősebb népzenekutatók munkásságát, és azok írásait, — a jelentősebb népi adatközlőket és a rájuk jellemző előadói stílusjegyeket. Legyen képes: — elemezni a népdalokat és népi dallamokat zenei ismérvek alapján (beleértve a formai, szerkezeti, valamint harmóniai vonásokat is), — énekes dallamok megformálására hangszerén, az adott zenei stílusnak és földrajzi területnek megfelelő hagyományos módon, — a dallamok díszítésére a stílus adta kereteken belül, — természetes, oldott hangszerkezelésre, — a jobb és bal kéz játszómechanizmusának összehangolására, — tiszta intonációra, — dinamikailag árnyalt és kifejező hangképzésre, — zenei és technikai szempontból tudatos, elemző gyakorlásra, — technikájának önálló továbbfejlesztésére, — hangszeres népzenei darabok önálló megtanulására (ha ehhez szükséges, lejegyzésére hangfelvételről). Rendelkezzék: — biztos zenei memóriával, — igényes, fejlett hallással, kontrollálóképességgel, — koncentrálóképességgel és szereplési rutinnal (beleértve a néptánckísérő rutint is), — olyan lapról olvasási készséggel, amely a kamarazenei, illetve zenekari játékhoz szükséges, de a népzenei darabok megtanulásakor is elengedhetetlen, — a zenei kifejezést lehetővé tevő képzelőerővel, megfelelő technikával, — az adott népzenei dialektus előadói hagyományára épülő rögtönzőkészséggel, — megfelelő nyelvi-zenei hangsúlyozási készséggel és jó prozódiával. Furulya, duda A jelölt legyen képes: — természetes hangszerkezelésre, — tiszta intonációra, — a hangszín, a hang kialakítására, díszítésére a hagyomány adta kereteken belül, — hangszeres népzenei darabok önálló megtanulására felvételről, — énekes dallamok megformálására hangszerein az adott stíluson belül, — népdalok és hangszeres darabok értelmes, tagolt előadására, és a helyes deklamáció alkalmazására, — táncrendek eljátszására helyes sorrendben, — középfokú felkészültséget igénylő közművelődési munka elvégzésére. Rendelkezzék: — az adott stílus és földrajzi terület előadói hagyományára épülő rögtönzőkészséggel, zenei emlékezőtehetséggel, — megfelelő prozódiai készséggel, — tánckísérő rutinnal, — jó lapról olvasási készséggel. Ismerje: — hangszerei történetét, típusait a magyar nyelvterületen, és szélesebb elterjedtségét legalább Európában, — hangszerei repertoárját (annak jellemző részeit) és előadói hagyományát a magyar nyelvterület különböző vidékein, — a szomszéd népek hasonló hangszereit, és tudjon példákat azok repertoárjából. Népi klarinét A jelölt ismerje: — a klarinét történetét és a hangszertípus népzenei hátterét, tudja elhelyezni a hangszerek rendszertanában, — hangszerének a magyar népzenei gyakorlatban elfoglalt helyét és legjelentősebb előadóinak munkásságát, illetve azokat az autentikus népzenei felvételeket, amelyeken hallhatók, — az egyes népzenei stílusrétegek általános stílusjegyeit, és ezeken belül speciálisan a klarinétra jellemző díszítési-variálási sajátosságokat, — az egyes népzenei dialektusterületeken belül a hangszer jellemző előfordulásait, műfaji kötődéseit, — hangszere szerepét és stílusos használatát a magyar népzenei dialektusokon kívül a hazánkban élő nemzetiségek, illetve a szomszéd népek zenéjében, — a játszott darabok formai és harmóniai szerkezetét, műfaji és funkciós hovatartozását. Legyen képes: — természetes, oldott hangszerkezelésre, — a helyes légzéstechnika alkalmazására, — skálák játszására az összes hangnemben, — tiszta intonációra és emellett speciális intonációs feladatok megoldására, — különböző dinamikai árnyalatok és hangszínek alkalmazására, játékára, — a népzenei praxisnak megfelelően hallás után tanulni, és a dallamokat megfelelő színvonalon lejegyezni, — biztosan memorizálni, a tanult darabok többségét kotta nélkül játszani, — koncertszámok, illetve teljes tánczenei folyamatok zenéjét összeállítani és előadni, illetve népzenei csoportját (ha van) a színpadi szerepléskor irányítani. 2001/87. szám Rendelkezzék: — igényes, fejlett hallással, — biztos memóriával, — biztos tempótartással és ritmusérzékkel, — jó formaérzékkel (pl. jó periódusérzékkel), — jó előadókészséggel és színpadi rutinnal. Tárogató (szabadon választható tárgy) A jelölt: — ismerje hangszere történetét, helyét a néphagyományban, — legyen tudatában annak, hogy mai formájában ez az egyetlen speciálisan magyar népi hangszer, amelyet más népek is tőlünk vettek át, — legyen képes biztos intonációval, a klarinéttól eltérő szájtartással játszani, — legyen képes a ma használt Böhm-rendszerű klarinéttól eltérő, oktávváltós német rendszerű hangszeren a fogásokat elsajátítani, — a regiszterek nagyon eltérő hangszínadottságainak kiegyenlítésére, — alkalmazza a különböző stílusrétegekbe tartozó dallamok díszített lejátszásához szükséges fúvástechnikai eszközöket és módokat (különös tekintettel a parlando, rubato és giusto előadásmód különbségére), — legyen képes tiszta hangképzésre, beleértve a mély hangok (d1-c-h stb.) indításának, játszásának fokozott nehézségeit is, — legyen képes megfelelő technikával stílusosan előadni a tanult darabokat, — legyen kellő ismerete a különböző népzenei dialektusterületek zenéjéről, — legyen kellő rutinja a színpadon. Népi cimbalom A jelölt magas szinten ismerje a magyar népzenét, legyen általánosan tájékozott más nemzetek népzenei kultúrájában, legyen klasszikus zenei műveltsége. Ismerje: — hangszere múltját, jelenét, helyét a magyar néphagyományban, a népzenében, a klasszikus és kortárs zenében, — hangszere népzenei irodalmát, jelentősebb előadóművészeit, — hangszere felépítését, típusait, készítőit, hangolását, a verők készítését, — a különböző stílusok, illetve népdaltípusok zenei sajátosságait (hangsor, sorvégző hangok, ritmus, metrum, szótagszám, forma, szerkezet, ambitus stb. szempontjából), — legyen ismerete a cimbalom néphagyományban betöltött szerepéről, és használatáról a különböző tájegységeken (kísérési mód, hangszer-összeállítás), valamint korszakokban és társadalmi rétegek szerint (pl. szólista parasztzenész cimbalmosok, cigányzenekari játékosok). Legyen képes: — természetes, oldott hangszerkezelésre, az egész hangszer birtoklására, a belső hangigénynek megfelelő ütésmódokra, helyes kézrend és pedálozási technika megválasztására, — tiszta, stílusos, kifejező erejű, dinamikailag árnyalt és kidolgozott, hiteles, megjelenítő erejű hangszerjátékra, — kottából és hallás után játszani, — transzponálni, — zenekari játékra, — dallam lejegyzésére, — önálló variációk készítésére. Rendelkezzék: — tehetségének megfelelő zenei kifejezésmóddal, előadói és formálókészséggel, betűkottáról is, — fejlett hallással, biztos memorizálási készséggel, — a zenekari játék alapjául szolgáló olvasási készséggel, — megfelelő repertoárral, kidolgozott műsorral, tudjon önállóan műsort összeállítani. 1/B. Népi ének A jelölt ismerje: — az emberi hang anatómiai, működésbeli, hangfaji sajátosságait, technikai lehetőségeit, és tudja alkalmazni a népi hang megszólaltatásában, — a magyar népzenében jellemző stílusrétegeket, tudja jellemezni azokat, és részletesebben is ismerjen egy-egy népdaltípust, — az öt magyar népzenei dialektusterület jellemzőit, hangszeres vonatkozásban is, — a népdalok variációs lehetőségeit, és maga is tudjon az adott stílus keretei között megfelelő hitelességgel variálni, — a népzenei gyűjtések publikált hang- és videofelvételeit, könyv- és kottakiadványait, — kiemelkedő népzenekutatóink munkásságát, — a legjelentősebb hagyományőrző népi énekeseket. Legyen tájékozott: — a népzenei stílusok korhoz, területhez kötődő előadásmódbeli vonatkozásaiban is, — a vokális és hangszeres népzene különféle szempontok szerinti rendszerezésében (Bartók Bélától a legfrissebb kutatási eredményekig), — a rokon népek és a Kárpát-medence népzenéjével kapcsolatban, a népzene néphagyományban elfoglalt helyét és a társművészetekhez való viszonyát illetően. Tudjon: — helyesen lélegezni, 2001/87. szám — tisztán intonálni, — önállóan technikai gyakorlatokat végezni, — hangfajának megfelelő terjedelemben törésmentesen énekelni, — életkorának, képességének, egyéniségének megfelelő módon népdalokat megszólaltatni, — a stílusra és az adott földrajzi területre jellemző stílusban énekelni (a dallam, ritmus, tempó, dinamika, hangszín, ornamentika, szöveg figyelembevételével), — érthető szövegmondással, a népdalokhoz méltó egyszerűséggel énekelni. Tudja a kottaanyagot hangfelvétel nélkül is élővé tenni, stílusosan újraalkotni. Rendelkezzék: — megfelelő előadói készséggel, — a közönséggel való kapcsolatteremtés képességével, — szükséges kottaolvasási készséggel, memóriával és koncentrálóképességgel, — megfelelő színpadi rutinnal, és legyen felkészülve középfokú szakismereteket kívánó közművelődési feladatok ellátására.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes